Алкей
Намокри си гърлото с вино…

Превод от старогръцки: Борислав Георгиев, 1970

chitanka.info

Намокри си гърлото с вино,

звездата изгрява вече

и сезона е тежък, мъчителен.

Всичко е жадно от жегата.

Сгушен в листака (на сянка),

щуреца скрипти със крилцата си

и звучната песен разлива

догдето пламтящото слънце

цел ден по земята е гряло

и всичко е вече изсъхнало.

Бодила разцъфва сега —

настъпи вечерният час.

Жените са най-съблазнителни,

мъжете — копнеещи.

О, Сириус грее в небето,

той ни замайва главата,

коленето той подкосява.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.